Diari Oficial de la Generalitat Valenciana


Sumari del DOGV 5318, del 04-08-2006 (2006/9426)

ORDE de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de proves d'habilitació per a Policies Locals de la Comunitat Valenciana amb caràcter extraordinari i excepcional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5318

Data del DOGV
:   04-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9426


Data del document
:   21-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu
    * policia

ORDE de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de proves d'habilitació per a Policies Locals de la Comunitat Valenciana amb caràcter extraordinari i excepcional. [2006/9426]  
El Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, de 19 d'abril, de la Generalitat, de Policies Locals i de Coordinació de les Policies Locals de la Comunitat Valenciana, regula el procés d'habilitació, de caràcter excepcional i extraordinari, a l'efecte de promoció interna dels Policies Locals de la Comunitat Valenciana, consistent en la realització i superació d'uns cursos destinats amb aquesta finalitat. L'article 1 disposa que l'habilitació, a l'efecte de promoció interna, s'obtindrà mitjançant .la realització i superació dels cursos d'habilitació que per a cada categoria s'estableixen en aquest Decret. Els esmentats cursos d'habilitació es convocaran, amb tal caràcter, una sola vegada, atés el seu caràcter excepcional.. Amb això es distingeix, d'una banda, entre la convocatòria i realització del curs, de caràcter únic i per una sola vegada, i d'una altra, la superació d'aquest per mitjà de l'execució d'unes proves que acrediten l'aptitud dels que han realitzat l'esmentat curs.   
Mitjançant una Orde de 20 de maig de 2003, de la Conselleria de Justícia i Administracions Públiques, es va procedir a la convocatòria dels cursos d'Habilitació dels Policies Locals de la Comunitat Valenciana, a l'efecte de promoció, previstos amb caràcter únic en el Decret 20/2003, de 4 de març, del Consell de la Generalitat, així com d'unes proves d'aprofitament. No obstant això, el procés d'habilitació no pot considerar-se finalitzat fins que es concloga la fase de convocatòria de proves d'aprofitament, que, en tot cas, haurà de tindre en compte el caràcter extraordinari i excepcional del procés d'habilitació.  
Per tot això, fent ús de les competències que m'han sigut conferides pel Decret 20/2003, de 4 de març, del Consell de la Generalitat Valenciana, pel qual es desenvolupa la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, d'habilitació a l'efecte de promoció interna, amb un informe previ de la Comissió de Coordinació de Policies Locals de la Comunitat Valenciana, de 29 de juliol de 2005,   
ORDENE  
Article 1. Convocatòria de proves de superació del curs d'habilitació  
1. Es convoquen, amb caràcter excepcional i extraordinari, els exàmens corresponents a les proves de superació del curs d'habilitació a l'efecte de promoció interna per a Policies Locals de la Comunitat Valenciana, a què es referix l'article 4.5 del Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, de 19 d'abril, de la Generalitat, de Policies Locals i de Coordinació de les Policies Locals de la Comunitat Valenciana.  
2. Les proves convocades es realitzaran dins dels 120 dies hàbils següents a la publicació d'aquesta orde i, si és el cas, una única vegada més, dins dels 120 dies hàbils següents a la realització d'aquella.  
3. La direcció general competent en matèria de coordinació de Policies Locals efectuarà la convocatòria amb una antelació mínima d'un mes a la realització de cada prova, i s'assenyalarà en cada cas el lloc, dia i hora de celebració d'aquestes.  
Article 2. Aspirants admesos  
Únicament podran concórrer a les proves convocades els qui figuren en les llistes definitives d'admesos a què es referix l'article 7 de l'Orde de 20 de maig de 2003, de la Conselleria de Justícia, Interior i Administracions Públiques, fetes públiques, mitjançant una Resolució de 10 de desembre de 2003, del director general d'Interior, i que no hagen superat els exercicis convocats anteriorment.  
Article 3. Valoració de les proves  
Les proves consistiran a superar un qüestionari de preguntes amb quatre respostes alternatives i una sola correcta, sobre les matèries objecte dels continguts mínims de cada curs.  
Els exàmens seran valorats pel Tribunal basant-se en la puntuació de 0 a 10, i caldrà obtindre una puntuació mínima de 5 punts per a considerar superada la prova. Una vegada qualificada, es publicaran els resultats amb la indicació d'apte o no apte, segons hagen superat o no les citades proves.   
Els exàmens es valoraran amb la nota d'apte o no apte, i caldrà superar almenys el 50% de les preguntes contestades vàlidament.  
Article 4. Publicació dels resultats  
La Conselleria de Justícia, Interior i Administracions Públiques publicarà en el termini de 20 dies després de la celebració dels exàmens els seus resultats, amb indicació dels alumnes que hagen obtingut la qualificació d'apte.  
Article 5. Diplomes  
A la finalització de les proves, la direcció general competent per raó de la matèria expedirà, als alumnes que les hagen superat, l'oportú diploma acreditatiu de l'habilitació obtinguda.  
Article 6. Tribunal  
El Tribunal Qualificador de les proves convocades estarà compost per les persones que a continuació es relacionen:  
Titulars:  
President: Alfonso Rivera Mateos, director territorial de la Conselleria de Justícia, Interior i Administracions Públiques de València.   
Vocals:  
Juan Carlos Herrero de Lara, cap de l'Àrea de Seguretat Pública  
Carlos de la Fuente Arévalo, secretari general administratiu de la Conselleria de Turisme.  
Begoña Gosálbez Paya, cap de la Secció de Formació de Policies Locals.  
Luis Gómez Antón, intendent general de la Policia Local d'Alacant.  
Rafael Mogro Terrones, intendent general de la Policia Local de València.  
Javier Munárriz Gandia, en representació del sindicat Comissions Obreres (CCOO.)  
Secretari: Manuel Moreno Vázquez, cap de la Secció de Gestió Administrativa de la Direcció General d'Interior.  
Suplents:  
President: Vicente Aguiló Lucía, cap de l'Àrea d'Emergències i de Formació en Seguretat Pública.  
Vocals:  
Juan Ignacio Soler Tormo, cap del Servei d'Espectacles i Establiments Públics.  
Inmaculada Piles Alepuz, cap del Servei de Coordinació d'Emergències.  
Trinidad Giner Vila, cap del Servei d'Organització de la Seguretat Pública.  
José Luis Carque Vera, intendent general en cap de la Policia Local de Castelló.  
Agustín Millán Adalid, intendent general de la Policia Local de València.  
Rafael de Manuel y Gascón, en representació del sindicat CSI-CSIF.  
Secretari: Vicente Martínez Alarcón, tècnic de la Direcció General d'Interior.  
Article 7. Pràctiques  
Els aspirants que superen les proves d'avaluació convocades, hauran de realitzar un període de pràctiques amb la duració, contingut, valoració i la resta de condicions establides en l'annex II del Decret 20/2003, de 4 de març, del Consell de la Generalitat, per a cada escala i categoria.  
Article 8. Recursos  
Contra la present Orde podrà interposar-se, potestativament, recurs de reposició davant d'aquesta mateixa Conselleria, en el termini d'un mes comptat des de l'endemà de la seua publicació; o bé recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí que s'utilitze qualsevol altra via que es considere oportuna.  
DISPOSICIÓ TRANSITÒRIA  
En aquesta Convocatòria quedaran eximits de realitzar les proves de caràcter teòric els aspirants que hagen superat amb anterioritat la totalitat de les citades proves i hagen sigut declarat aptes, en aplicació del Decret 20/2003, de 4 de març, del Consell de la Generalitat, pel qual es desenvolupa la disposició transitòria primera de la Llei 6/1999, de 19 d'abril, de la Generalitat, de Policies Locals i de Coordinació de les Policies Locals de la Comunitat Valenciana, regula el procés d'habilitació, de caràcter excepcional i extraordinari, a l'efecte de promoció interna dels Policies Locals de la Comunitat Valenciana.  
DISPOSICIONS FINALS  
Primera  
Es faculta el director general competent per raó de la matèria, perquè aprove totes les resolucions que calguen per al desplegament i compliment de la present Orde.  
Segona  
La present Orde entrarà en vigor l'endemà de la seua integra publicació en el Diari Oficial de la Generalitat Valenciana.  
València, 21 de juliol de 2006  
El conseller de Justícia Interior i Administracions Públiques,  
MIGUEL PERALTA VIÑES